Nanophthalmus

Nanophthalmus er en slekt av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Knøttsmå til små biller (gjerne ca. 1,5  mm), som oftest forholdsvis slanke og blanke, nakne eller med oppstående hår. Denne gruppen kjennes vanligvis lett fra andre perlebiller på at pronotum er forholdsvis stort og bredt, vanligvis tydelig bredere enn dekkvingene. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse 
Slekten er utbredt i det sørøstlige Europa (Serbia, Bulgaria, Ukraina, Russland).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Cephenniitae Reitter, 1882
 Stammen Cephenniini Reitter, 1882
 Slekten Nanophthalmus Motschulsky, 1851 
 Nanophthalmus amplus Stevanović, 2011
 Nanophthalmus armeniacus (Reitter, 1885)
 Nanophthalmus assingi Stevanović, 2011
 Nanophthalmus beszedesi Reitter, 1913
 Nanophthalmus bulgaricus Stevanović, 2009
 Nanophthalmus ditomus (Saulcy, 1878)
 Nanophthalmus megaloderoides Motschulsky, 1851
 Nanophthalmus meybohmi Stevanović, 2012
 Nanophthalmus nonveilleri Besuchet & Vít, 2000
 Nanophthalmus robustus Roubal, 1913
 Nanophthalmus rotundicollis (Reitter, 1882)
 Nanophthalmus serbicus Besuchet & Vít, 2000
 Nanophthalmus turcicus Reitter, 1894

Referanser

Eksterne lenker 
 

Perlebiller
Biller formelt beskrevet i 1851